





















A. ŽENKLINIMAS



INFORMACIJA ANT IŠORINĖS PAKUOTĖS

PAKUOTĖS TIPAS: KARTONO DĖŽUTĖ 


1.	VAISTINIO PREPARATO PAVADINIMAS

Influvac Tetra injekcinė suspensija užpildytame švirkšte
vakcina nuo gripo (iš paviršinių antigenų, inaktyvuota)


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

2025/2026 metų sezonui viruso padermių derinys 0,5 ml dozėje yra:
	- A/Victoria/4897/2022 (H1N1)pdm09 panaši padermė
	15 μg hemagliutinino/dozėje 

	- A/Croatia/10136RV/2023 (H3N2) panaši padermė
	15 μg hemagliutinino/dozėje

	- B/Austria/1359417/2021 panaši padermė
	15 μg hemagliutinino/dozėje 

	- B/Phuket/3073/2013 panaši padermė
	15 μg hemagliutinino/dozėje 



Išauginta vištų kiaušiniuose.


3.	PAGALBINIŲ MEDŽIAGŲ SĄRAŠAS

Sudėtyje yra: kalio chloridas, kalio-divandenilio fosfatas, dinatrio fosfatas dihidratas, natrio chloridas, kalcio chloridas dihidratas, magnio chloridas heksahidratas ir injekcinis vanduo.


4.	FARMACINĖ FORMA IR KIEKIS PAKUOTĖJE

Injekcinė suspensija užpildytame švirkšte

1 užpildytas švirkštas (0,5 ml) su adata


5.	VARTOJIMO METODAS IR BŪDAS (-AI)

Leisti į raumenis ar giliai po oda.
Prieš vartojimą supurtyti.
Vienkartiniam vartojimui.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Prieš vartojimą leisti vakcinai sušilti iki kambario temperatūros.


8.	TINKAMUMO LAIKAS

EXP: {mm-MMMM}


9.	SPECIALIOS LAIKYMO SĄLYGOS

Laikyti šaldytuve. Negalima užšaldyti. 
Laikyti išorinėje dėžutėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

UAB „Niromed“

12.	LYGIAGRETAUS IMPORTO LEIDIMO NUMERIS (-IAI)

LT/L/23/1914/001

13.	SERIJOS NUMERIS

Lot: {numeris}


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA

Skirta vartoti suaugusiesiems ir vaikams nuo 6 mėnesių amžiaus.


16.	INFORMACIJA BRAILIO RAŠTU

influvac tetra

17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} 
SN: {numeris
NN: {numeris} 


19.	KITA

2025/2026 metų sezonas

Gamintojas: Abbott Biologicals B.V., Veerweg 12, NL - 8121 AA Olst, Nyderlandai.

Perpakavo: LABOR Przedsiębiorstwo Farmaceutyczno-Chemiczne sp. z o.o., Ul. Długosza 49, 51-162 Wrocław, Lenkija arba UAB „Entafarma“, Klonėnų vs. 1, LT-19156 Širvintų r. sav., Lietuva.

Perpakavimo serija































































B. PAKUOTĖS LAPELIS


Pakuotės lapelis: informacija vartotojui

Influvac Tetra injekcinė suspensija užpildytame švirkšte
vakcina nuo gripo (iš paviršinių antigenų, inaktyvuota)
2025/2026 metų sezonas

Atidžiai perskaitykite visą šį lapelį, prieš skiepydamiesi ar skiepydami savo vaiką, nes jame pateikiama Jums ar Jūsų vaikui svarbi informacija.
1. Neišmeskite šio lapelio, nes vėl gali prireikti jį perskaityti.
1. Jeigu kiltų daugiau klausimų, kreipkitės į gydytoją, vaistininką arba slaugytoją.
1. Ši vakcina skirta tik Jums ar Jūsų vaikui, todėl kitiems žmonėms jos duoti negalima.
1. Jeigu Jums ar Jūsų vaikui pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.


Apie ką rašoma šiame lapelyje?
1.	Kas yra Influvac Tetra ir kam jis vartojamas
2.	Kas žinotina prieš Jums ar Jūsų vaikui vartojant Influvac Tetra
3.	Kaip vartoti Influvac Tetra
4.	Galimas šalutinis poveikis
5.	Kaip laikyti Influvac Tetra
6.	Pakuotės turinys ir kita informacija


1.	Kas yra Influvac Tetra ir kam jis vartojamas

Influvac Tetra yra vakcina. Ši vakcina padeda apsaugoti Jus arba Jūsų vaiką nuo gripo, ypač jei yra didesnis komplikacijų pavojus. Influvac Tetra yra skiriamas suaugusiesiems ir vaikams nuo 6 mėnesių. Influvac Tetra reikia vartoti pagal oficialiai patvirtintas rekomendacijas.

Suleidus Influvac Tetra vakcinos, imuninė sistema (natūrali organizmo apsauginė sistema) pradeda saugoti organizmą (gaminti antikūnus) nuo ligos. Nė viena vakcinos sudedamoji dalis negali sukelti gripo.

Gripas yra greitai plintanti liga, ir ją sukelia įvairios viruso padermės, kurios kiekvienais metais gali kisti. Todėl Jums ar Jūsų vaikui gali prireikti skiepytis kasmet. Didžiausias pavojus susirgti gripu kyla šaltaisiais metų mėnesiais – nuo spalio iki kovo. Jei Jūs ar Jūsų vaikas nepasiskiepijote rudenį, tikslinga pasiskiepyti iki pavasario, nes iki tada išlieka pavojus susirgti gripu. Gydytojas gali patarti, kada geriausia yra skiepytis.
Praėjus maždaug 2–3 savaitėms po skiepijimosi, Influvac Tetra saugos Jus ar Jūsų vaiką nuo keturių viruso padermių, kurios yra vakcinoje.
Gripo inkubacinis laikotarpis trunka keletą dienų, todėl jei prieš pat skiepydamiesi ar skiepydami vaiką ar tik pasiskiepiję turėjote kontaktų su sergančiuoju gripu, vis tiek galite susirgti.
Vakcina neapsaugos Jūsų ar Jūsų vaiko nuo paprasto peršalimo, nors kai kurie šios ligos simptomai panašūs į gripo.


2.	Kas žinotina prieš Jums ar Jūsų vaikui vartojant Influvac Tetra

Norint įsitikinti, ar Influvac Tetra tinka Jums arba Jūsų vaikui, labai svarbu pasakyti gydytojui, vaistininkui ar slaugytojui, jei toliau pateikti teiginiai tinka Jums arba Jūsų vaikui. Jeigu ko nors nesuprantate, klauskite gydytojo, vaistininko arba slaugytojo.

Influvac Tetra vartoti draudžiama:
1. jeigu Jums ar Jūsų vaikui yra alergija (padidėjęs jautrumas):
· veikliajai medžiagai arba 
· bet kuriai pagalbinei Influvac Tetra medžiagai (jos išvardytos 6 skyriuje) arba
· bet kuriam komponentui, kurio gali būti labai mažais kiekiais, pvz., kiaušiniams (ovalbuminui arba vištienos baltymams), formaldehidui, cetiltrimetilamonio bromidui, polisorbatui 80 ar gentamicinui (antibiotikui, kuriuo gydomos bakterinės infekcijos)
1. jeigu Jūs arba Jūsų vaikas karščiuoja ar serga ūmine infekcija; Jūsų skiepijimas bus atidėtas, kol Jūs ar Jūsų vaikas pasveiksite.

Įspėjimai ir atsargumo priemonės
Prieš skiepydamiesi ar skiepydami savo vaiką pasakykite gydytojui, jei Jūsų ar Jūsų vaiko:
- imuninė reakcija yra silpna (nusilpusi imuninė sistema arba vartojate vaistus, kurie veikia imuninę sistemą)
- jei yra kraujavimo sutrikimų ar greitai atsiranda mėlynės.

Gydytojas nuspręs, ar Jums arba Jūsų vaikui galima vartoti vakciną.

Alpimas, silpnumas ar kitokios dėl streso susijusios reakcijos gali pasireikšti po arba netgi prieš adatos dūrį (injekciją). Jeigu panaši reakcija injekcijos metu Jums ar Jūsų vaikui yra pasireiškusi anksčiau, būtinai pasakykite gydytojui arba slaugytojui.

Jei Jums ar Jūsų vaikui pasiskiepijus nuo gripo po kelių dienų dėl kokių nors priežasčių atliekamas kraujo tyrimas, pasakykite gydytojui apie vakcinaciją, nes kai kurių pacientų, neseniai pasiskiepijusių nuo gripo, kraujo tyrimo rezultatai buvo klaidingai teigiami.

Kaip ir kitos vakcinos, Influvac Tetra gali nevisiškai apsaugoti pasiskiepijusįjį nuo ligos.

Kiti vaistai ir Influvac Tetra
-	Jei Jūs ar Jūsų vaikas vartojate, neseniai vartojote ar galėjote vartoti kitų vakcinų ar vaistų, įskaitant įsigytus be recepto, pasakykite gydytojui, vaistininkui arba slaugytojui.
-	Influvac Tetra galima vartoti tuo pačiu metu kartu su kitomis vakcinomis, tik leisti reikia į skirtingas galūnes. Reikia pažymėti, kad šiuo atveju šalutinis poveikis gali būti sunkesnis.
-	Imunologinis atsakas gali susilpnėti, jei yra taikomas imuninę sistemą slopinantis gydymas, pvz., vartojami kortikosteroidai, citotoksiniai vaistai ar taikomas spindulinis gydymas.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju. 
Vakcinos nuo gripo gali būti vartojamos bet kuriuo nėštumo laikotarpiu. Daugiau duomenų apie jų saugumą yra surinkta antrojo ir trečiojo nėštumo trimestro metu, palyginti su pirmuoju, tačiau iš viso pasaulio surinkti duomenys apie vakcinų nuo gripo naudojimą nerodo, kad vakcina galėtų pakenkti nėštumui ar kūdikiui. 
Influvac Tetra galima vartoti žindymo metu.

Gydytojas, vaistininkas arba slaugytojas nuspręs, ar Jums reikia skiepytis Influvac Tetra. Prieš vartojant bet kokį vaistą, būtina pasitarti su gydytoju, vaistininku arba slaugytoju.

Vairavimas ir mechanizmų valdymas
Influvac Tetra gebėjimo vairuoti ar valdyti mechanizmus neveikia arba veikia nereikšmingai.

Influvac Tetra sudėtyje yra natrio ir kalio
Šio vaisto dozėje yra mažiau kaip 1 mmol (23 mg) natrio, t. y. jis beveik neturi reikšmės.
Šio vaisto dozėje yra mažiau kaip 1 mmol (39 mg) kalio, t. y. jis beveik neturi reikšmės.


3.	Kaip vartoti Influvac Tetra

Dozavimas

Suaugusiesiems – viena 0,5 ml dozė.

Vartojimas vaikams ir paaugliams
6 mėnesių – 17 metų vaikams – viena 0,5 ml dozė.
Jaunesniems kaip 9 metų anksčiau neskiepytiems sezonine gripo vakcina: antrąją dozę reikia suleisti praėjus bent 4 savaitėms.
Jaunesniems kaip 6 mėnesių kūdikiams Influvac Tetra saugumas ir veiksmingumas nenustatytas.

Vartojimo būdas (-ai) ir metodas 

Gydytojas ar slaugytojas suleis rekomenduojamą vakcinos dozę į raumenis arba giliai po oda.
Jei kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.


4.	Galimas šalutinis poveikis

Influvac Tetra, kaip ir visi kiti vaistai, gali sukelti šalutinį poveikį, nors jis pasireiškia ne visiems žmonėms.

Nedelsiant kreipkitės į gydytoją, jeigu Jums ar Jūsų vaikui pasireiškia bet kuris iš toliau išvardytų šalutinio poveikio reiškinių. Jums ar Jūsų vaikui gali prireikti skubios medicininės pagalbos.

Sunkios alerginės reakcijos (dažnis nežinomas, kartais pasireiškia vartojant trivalentę vakciną nuo gripo Influvac)
· dėl kurių gali prireikti skubios medicininės pagalbos, pasireiškiančios sumažėjusiu kraujo spaudimu, greitu, negiliu kvėpavimu, greitu bei silpnu pulsu, šalta ir drėgna oda, svaiguliu, dėl kurio gali ištikti kolapsas (šokas) 
· patinimas, labiausiai matomas galvos ir kaklo srityje, įskaitant veido, lūpų, liežuvio, ryklės ar kitos kūno dalies patinimą, dėl kurio gali būti sunku ryti ar kvėpuoti (angioneurozinė edema). 
Klinikinių Influvac Tetra tyrimų metu buvo nustatytas toliau nurodytas šalutinis poveikis. 

Suaugusieji ir senyvi žmonės:

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· galvos skausmasa,
· nuovargis,
· vartojimo vietos reakcija: skiepijimo vietos skausmas.
aSenyvo amžiaus suaugusiesiems (≥ 61 metų) šis reiškinys buvo dažnas

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· prakaitavimas,
· raumenų skausmas (mialgija), sąnarių skausmas (artralgija),
· bendrasis negalavimas, drebulys,
· vartojimo vietos reakcijos: paraudimas, patinimas, dėminė kraujosruva (ekchimozė), odos sukietėjimas injekcijos vietoje (induracija).

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· karščiavimas.

Vaikai (6 mėnesių – 17 metų):

Šalutinio poveikio reiškiniai, kurie pasireiškė 6–35 mėnesių vaikams:

Labai dažni (gali pasireikšti ne rečiau kaip 1 iš 10 asmenų):
• mieguistumas,
• prakaitavimas,
• apetito praradimas,
• viduriavimas, vėmimas,
• irzlumas / nervingumas,
• karščiavimas,
• vartojimo vietos reakcijos: skausmas, paraudimas.

Dažni (gali pasireikšti rečiau kaip 1 iš 10 asmenų):
• 	vartojimo vietos reakcijos: patinimas, sukietėjimas, dėminė kraujosruva.

Šalutinio poveikio reiškiniai, kurie pasireiškė 3–5 metų vaikams:

Labai dažni (gali pasireikšti ne rečiau kaip 1 iš 10 asmenų):
· mieguistumas,
· apetito praradimas,
· irzlumas / nervingumas,
· vartojimo vietos reakcijos: skausmas injekcijos vietoje, paraudimas, patinimas, sukietėjimas aplink injekcijos vietą (induracija).

Dažni (gali pasireikšti rečiau kaip 1 iš 10 asmenų):
· prakaitavimas,
· viduriavimas, vėmimas,
· karščiavimas,
· vartojimo vietos reakcija: kraujosruva (ekchimozė).

Šalutinio poveikio reiškiniai, kurie pasireiškė 6–17 metų vaikams:

Labai dažni (gali pasireikšti ne rečiau kaip 1 iš 10 asmenų):
· galvos skausmas,
· pykinimas, pilvo skausmas, viduriavimas, vėmimas,
· raumenų skausmas (mialgija),
· nuovargis, bendrasis negalavimas,
· vartojimo vietos reakcija: skausmas injekcijos vietoje, paraudimas, patinimas, sukietėjimas aplink injekcijos vietą (induracija).

Dažni (gali pasireikšti rečiau kaip 1 iš 10 asmenų):
· prakaitavimas,
· sąnarių skausmas (artralgija),
· karščiavimas,
· drebulys,
· vartojimo vietos reakcija: kraujosruva (ekchimozė).

Visos amžiaus grupės
Visose pirmiau išvardytose amžiaus grupėse dauguma reakcijų paprastai pasireiškė per pirmas 3 dienas po skiepijimo ir savaime išnyko per 1–3 dienas po pasireiškimo. Bendrai šios reakcijos buvo nesunkios.

Be aukščiau išvardytų šalutinio poveikio reiškinių, įprastai vartojant trivalentę vakciną nuo gripo Influvac pasireiškė toliau pateikti šalutinio poveikio reiškiniai:

Dažnis nežinomas:
· odos reakcijos, kurios gali išplisti po visą kūną, įskaitant odos niežėjimą (dilgėlinę, bėrimą);
· kraujagyslių uždegimas (vaskulitas), dėl kurio gali atsirasti odos išbėrimų, o labai retais atvejais – laikinai sutrikti inkstų veikla;
· nerviniai skausmai (neuralgija), lietimo, skausmo, šilumos ir šalčio jutimų sutrikimas (parestezija), traukuliai dėl karščiavimo, neurologiniai sutrikimai, įskaitant sprando sustingimą, sumišimą, galūnių tirpimą, skausmą ir silpnumą, pusiausvyros sutrikimą, refleksų nebuvimą, dalies kūno ar viso kūno paralyžių (encefalomielitas, neuritas, Guillan-Barré sindromas);
· laikinas kraujo ląstelių, vadinamų trombocitais, kiekio sumažėjimas (laikina trombocitopenija), dėl kurio gali atsirasti kraujosruvų ar kraujavimas; gali laikinai padidėti limfmazgiai kaklo srityje, pažastyse ar kirkšnyse (laikina limfadenopatija).

[bookmark: _GoBack]Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5.	Kaip laikyti Influvac Tetra

Šį vaistą laikykite vaikams nepastebimoje ir nepasiekiamoje vietoje.

Ant pakuotės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti šaldytuve (2 °C – 8 °C). Negalima užšaldyti.
Laikyti išorinėje dėžutėje, kad vaistas būtų apsaugotas nuo šviesos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Influvac Tetra sudėtis
Veikliosios medžiagos yra:
Paviršiniai gripo virusų (hemagliutinino ir neuraminidazės) antigenai (inaktyvuoti)*:
- A/Victoria/4897/2022 (H1N1)pdm09 panaši padermė
(A/Victoria/4897/2022, IVR-238)	15 mikrogramų HA**
A/Croatia/10136RV/2023 (H3N2) panaši padermė
 (A/Croatia/10136RV/2023, X-425A)	15 mikrogramų HA**
- B/Austria/1359417/2021 panaši padermė
 (B/Austria/1359417/2021, BVR-26)	15 mikrogramų HA**
- B/Phuket/3073/2013 panaši padermė
(B/Phuket/3073/2013, laukinio tipo)	15 mikrogramų HA**
0,5 ml dozėje.
*išauginti apvaisintuose vištų kiaušiniuose, iš sveikų vištų būrių
**hemagliutininas

Ši vakcina atitinka PSO (Pasaulio sveikatos organizacijos) rekomendacijas Šiaurės pusrutuliui ir ES nutarimą 2025/2026 sezonui.
Pagalbinės medžiagos yra: kalio chloridas, kalio-divandenilio fosfatas, dinatrio fosfatas dihidratas, natrio chloridas, kalcio chloridas dihidratas, magnio chloridas heksahidratas ir injekcinis vanduo.

Influvac išvaizda ir kiekis pakuotėje
Influvac Tetra injekcinė suspensija užpildytame stikliniame švirkšte (su adata arba be jos), kuriame yra 0,5 ml bespalvio skaidraus injekcinio skysčio. Kiekvienas švirkštas gali būti panaudotas tik vieną kartą. 

Kartono dėžutėje yra 1 užpildytas švirkštas.

Registruotojas eksportuojančioje valstybėje ir gamintojas

Registruotojas
Viatris Healthcare Limited
Damastown Industrial Park, Mulhuddart, Dublin 15, DUBLIN, 
Airija

Gamintojas
Abbott Biologicals B.V.
Veerweg 12
NL - 8121 AA Olst
Nyderlandai

Lygiagretus importuotojas 
UAB „Niromed“
Žirmūnų g. 139A
LT‑09120 Vilnius
Lietuva

Perpakavo
LABOR Przedsiębiorstwo Farmaceutyczno-Chemiczne sp. z o.o.
Ul. Długosza 49,
51-162 Wrocław,
Lenkija

arba

UAB „Entafarma“
Klonėnų vs. 1,
LT-19156 Širvintų r. sav.
Lietuva

Šis pakuotės lapelis paskutinį kartą peržiūrėtas 2025-08-21.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

---------------------------------------------------------------------------------------------------------------------------

Toliau pateikta informacija skirta tik sveikatos priežiūros specialistams:

Kaip ir vartojant kitas injekcines vakcinas, visada reikia būti pasiruošusiems imtis atitinkamų gydymo priemonių, jeigu suleidus vakciną atsirastų anafilaksinių reiškinių.

Prieš vartojimą leisti vakcinai sušilti iki kambario temperatūros. Prieš vartojimą supurtyti.
Prieš vartojimą reikia vizualiai patikrinti.
Vakcinos vartoti negalima, jeigu joje yra matoma pašalinių dalelių.

Nemaišykite su kitais vaistais tame pačiame švirkšte.
Vakcinos negalima leisti tiesiai į kraujagyslę.
Tinkamiausios vietos injekcijai į raumenis 6-35 mėnesių vaikams yra priekinė šoninė šlaunies dalis (arba deltinis raumuo, jei raumens masė pakankama) arba į deltinis raumuo vaikams nuo 36 mėnesių ir suaugusiesiems.

Atsekamumas
Siekiant pagerinti biologinių vaistinių preparatų atsekamumą, reikia aiškiai užrašyti paskirto vaistinio preparato pavadinimą ir serijos numerį.

Taip pat žr. 3 skyrių „Kaip vartoti Influvac Tetra“.



